इस हीरे का पहला सौदा 19 अगस्त 2011 को हुआ, जब फायरस्टार इंडिया ने इसे 6,08,400 डॉलर में एफडीआई को भेजा. संदीप मिस्त्री ने इसका शिपिंग संबधी दिशा-निर्देश और भारत में तैयार इनवॉयस के साथ स्प्रेडशीट भी भेजा. मिस्त्री के निर्देशों के अनुरूप एफडीआई ने इसे 6,42,200 डॉलर में एसडीसी डिजाइंस एलएलसी को बेच दिया. शिपमेंट की वापसी को लेकर देनदारों के हस्ताक्षर के बिना मोदी की कंपनी ए जैफे ने एक महीना बाद इसी हीरे की खेप को अपने समूह से जुड़ी एक और इकाई डायमंड्स 'आर' अस को 6,82,760 डॉलर में भेज दिया. एफडीआई ने तकरीबन 27 दिनों के अंदर दो बार 15.55 कैरेट का फैन्सी यलो कुशन VS1 हीरा एक्सपोर्ट किया और एक बार इंपोर्ट भी किया. रिकॉर्ड से पता चलता है कि हीरे को एफडीआई, फायरस्टार इंडिया और हांगकांग की फर्जी कंपनी एटर्नल डायमंड्स के जरिए भेजा गया.